kardosdrur/scandi-wiki huggingface dataset:
Franciszek Woźniak

Franciszek Woźniak (født 7. august 1932 i Rawicz, død den 14. januar 2009 i Bydgoszcz, Polen) var en polsk komponist, professor, lærer og pianist.

Woźniak studerede komposition og klaver på Statens Højere Musikskole i Poznań, med afgangseksamen i 1960. Han skrev tre symfonier, orkesterværker, kammermusik, koncertmusik, operaer, korværker, scenemusik, solostykker for mange instrumenter etc.

Woźniak underviste som lærer i komposition og musikteori på Statens Højere Musikskole i Gdańsk (1973), og på Statens Højere Musikskole i Bydgoszcz (1978), hvor han blev professor (1992). Han var også leder af Den Polske Komponistforening (1975-1981).

Udvalgte værker 

 Symfoni (1970) for slagtøj
 Symfoni nr. 1 (1972) - for klaver og orkester
 Symfoni nr. 2 (1977) - for klaver og orkester
 Klaverkoncert (1962) - for klaver og orkester
 Cellokoncert (1969) - for cello og orkester
 Impromptu (1967) - for orkester
 Musik (1960) - for strygeorkester, klaver og slagtøj
 Koncert (1966) - for trompet og orkester

Referencer

Eksterne henvisninger 
 om Franciszek Woźniak på www.musicweb-international.com

Komponister fra Polen
Professorer
Lærere
Pianister fra Polen
Zbigniew Penherski

Zbigniew Penherski (født 26. januar 1935 i Warsawa, Polen - død 4. februar 2019) var en polsk komponist.

Penherski studerede komposition på Musikkonservatoriet i Poznan (1955-1956), og på Musikkonservatoriet i Warsawa (1956-1959). Han opnåede herefter at studere på et stipendium i Utrecht på Instituttet for Sonologi (1969). Penherski har skrevet en symfoni, orkesterværker, kammermusik, opera]er, og musik til radioen etc.

Udvalgte værker 

 Lille efterårs Symfoni (2006) - for orkester
 Human musik (1963) - for orkester
 Perines Tusmørke (1972) - opera
 Mazuriske Krøniker II (1973) - for bånd og orkester
 Skotske Krøniker (1987) - for orkester
 Strygespil (1980) - for strygeorkester

Eksterne henvisninger 
 om Zbigniew Penherski
 på www.musicweb-international.com

Komponister fra Polen
Piotr Perkowski

Piotr Perkowski (født 17. marts 1901 i Ovetjatje (i dag Drukhne i Vinnitsja oblast i Ukraine) i Det Russiske Kejserrige, død den 12. august 1990 i Otwock, Polen) var en polsk komponist, professor og lærer.

Perkowski studerede komposition på Musikkonservatoriet i Warszawa, og privat hos Karol Szymanowski. Han forsatte herefter sine studier hos Albert Roussel på Musikkonservatoriet i Paris. Han skrev fire symfonier, sinfonietta, orkesterværker, kammermusik, opera, fem balleter, korværker, sange, og solostykker for mange instrumenter etc.

Perkowski var bl.a. leder af Musikafdelingen i Det Polske kulturministerium.

Udvalgte værker 

 Symfoni nr. 1 (1925) - for solister, kor, orgel og orkester
 Symfoni nr. 2 (1952-1955) - for orkester 
 Symfoni nr. 3 "Dramatisk" (1963) - for orkester
 Symfoni nr. 4 (1981) - for orkester
 Sinfonietta (1927) - for orkester
 "Girlandy" (1961) - opera

Eksterne henvisninger
  om Piotr Perkowski på www.musicweb-international.com

Komponister fra Polen
Professorer
Musikpædagoger
Ledere
Omar Richards

Omar Tyrell Crawford Richards (født d. 15. februar 1998) er en engelsk professionel fodboldspiller, som spiller for Premier League-klubben Nottingham Forest.

Klubkarriere

Reading 
Richards begyndte som fløjspiller før han blev konverteret til at spille som venstre-back under sin tid hos Readings akademi. Richards gjorde sin professionelle debut med Reading den 5. august 2017. Han blev herefter hurtigt en vigtig del af Readings mandskab.

Bayern München 
Bayern München annoncerede i maj 2021, at Richards ville skifte til klubben når hans kontrakt hos Reading udløb. Skiftet tog officielt sted den 1. juli 2021.

Nottingham Forest 
Richards skiftede i juli 2022 til Nottingham Forest.

Landsholdskarriere

Ungdomslandshold 
Richards har i 2019 spillet en enkelt kamp for Englands U/21-landshold.

Titler 
Bayern München

 Bundesliga: 1 (2021-22)

 DFL-Supercup: 1 (2021)

Kilder

Eksterne henvisninger 

Personer fra London
Fodboldspillere fra England
Fodboldspillere fra Reading F.C.
Fodboldspillere fra FC Bayern München
Fodboldspillere fra Nottingham Forest F.C.
Elvaston Castle

Elvaston Castle er et stateligt hjem i Elvaston, Derbyshire, England. Herregården er opført i nygotik og sammen med den omkringliggende park er den ejet af Derbyshire County Council under navnet Elvaston Castle Country Park. Parken består af 0,81 km2 skov, park og anlagt formel have.

Selve Elvaston Castle er en listed building af anden grad. Den blev opført i perioden 1815–1829, og blev siden ombygget i 1836. Siden er den gået i forfald og står i dag som en ruin. Den er ikke åben for offentligheden grundet bygningens stand, og siden 2008 har den været på listen over Buildings at Risk Register.
Derbyshire County Council estimerer at bygningen kræver en stor investering til både restaurering og på længere sigt vedligehold. I 2017 blev The Elvaston Castle and Gardens Trust etableret.

Se også  
 Liste over borge og slotte i England

Referencer

Eksterne henvisninger 

Slotte i Derbyshire
Haddon Hall

Haddon Hall er et engelsk country house ved floden Wye nær Bakewell, Derbyshire, der tidligere har været sæde for hertugen af Rutland. Det er hjem for Lord Edward Manners (bror til den nuværende hertug) og hans familie. Bygningen er en middelalderherregård, og den er blevet beskrevet som "det mest komplette og mest interessante hus fra sin periode". Den kan dateres tilbage til 1000-tallet, og den blev siden ombygget og udbygget i forskellige perioden mellem 1200- og 1600-tallet, hvor de sidste var i tudorstil.

Vernon-familien fik Manor of Haddon igennem et ægteskab i 1100-tallet mellem Sir Richard de Vernon og Alice Avenell, datter af William Avenell II. Fire århundrede senere, i 1563, giftede Dorothy Vernon, der var datter og arving til Sir George Vernon, sig med John Manners, den anden søn af Thomas Manners, 1. jarl af Rutland. I 1800-tallet opstod der en legende om at Dorothy og Manners var stukket af, og den er senere blevet brugt i romaner, teater og anden fiktion. Hun arvede bygningen, og deres barnebarn, også navngivet John Manners, arvede jarldømmet i 1641 fra en fjern fætter. Hans søn, en anden John Manners, blev gjort til 1. hertug af Rutland i 1703. I 1900-tallet renoverede John Manners, 9. hertug af Rutland Haddon Hall

Se også 
 Liste over borge og slotte i England

Referencer

Eksterne henvisninger 

Slotte i Derbyshire
Mackworth Castle

Mackworth Castle er resterne af en middelalderborg fra 1300- eller 1400-tallet, der ligger i landsbyen Mackworth nær Derby, Derbyshire. I flere århundreder var den hjem for Mackworth-familien, men på et tidspunkt blev borgen reduceret til kun at være portbygningen. En undersøgelse fra 1911 foreslog, at selvom portbygningen lignede borgen, så var resten af bygningen noget mere beskeden.

Ruinen er klassificeret som Scheduled Ancient Monument, og det er en listed building af første grad.

Se også  
 Liste over borge og slotte i England

Referencer

Eksterne henvisninger 

Slotte i Derbyshire
Riber Castle

Riber Castle er et country house fra 1800-tallet, der står i bebyggelsen Riber på en bakke med udsigt til Matlock, Derbyshire. Den er opført af sten fra et lokalt stenbrud, som blev ført de 200 m op til byggeriet via en række taljer og reb.

Det er en listed building af anden grad.

Se også 
 Liste over borge og slotte i England

Referencer

Eksterne henvisninger 

Slotte i Derbyshire
Corinne Suter

Corinne Suter (født 28. september 1994) er en schweizisk alpin skiløber.

Hun tog guld både i styrtløb og i super-G under junior-VM i alpint 2014.

Hun repræsenterede Schweiz under de alpine verdensmesterskaber 2017 i St. Moritz, hvor hun blev nummer 12 i super-G. 

Hun tog guld i styrtløb og sølv i super-G under VM i alpint 2021 i Cortina.

Referencer

Eksterne henvisninger 

Alpine skiløbere fra Schweiz
Deltagere for Schweiz ved vinter-OL 2018
Alpine skiløbere ved vinter-OL 2018
Deltagere for Schweiz ved vinter-OL 2022
Alpine skiløbere ved vinter-OL 2022
Medaljevindere ved vinter-OL 2022
Olympiske mestre fra Schweiz
Sofia Goggia

Sofia Goggia (født 15. november 1992) er en italiensk alpin skiløber.

Hun repræsenterede Italien under det alpine verdensmesterskab 2017 i St. Moritz , hvor hun blev nummer 10 i super-G. Hun tog senere bronze i storslalom.

Hun tog guld i styrtløb under Vinter-OL 2018.

Referencer

Eksterne henvisninger 

Alpine skiløbere fra Italien
Personer fra Bergamo
Alpine skiløbere ved vinter-OL 2018
Medaljevindere ved vinter-OL 2018
Deltagere for Italien ved vinter-OL 2018
Deltagere for Italien ved vinter-OL 2022
Alpine skiløbere ved vinter-OL 2022
Medaljevindere ved vinter-OL 2022
Olympiske mestre fra Italien
Olympiske sølvmedaljevindere fra Italien
Wigmore Castle

Wigmore Castle er ruinen af en middelalderborg, der ligger omkring 1 km fra landsbyen Wigmore i det nordvestlige Herefordshire, England.

Den blev grundlagt efter normannernes erobring, sandsynligvis omkring 1070 af William FitzOsbern, 1. jarl af Hereford og en af Vilhelm Erobreren nærmeste folk. Den blev anlagt på et strategisk vigtigt sted nogenlunde midt imellem floderne Teme og Lugg.

Under den engelske borgerkrig blev den ødelagt.

Se også 
 Liste over borge og slotte i England

Referencer

Eksterne henvisninger 

Slotte i Herefordshire
Le Creuset

Le Creuset (, der betyder "smeltedigel" på dansk) er et fransk firma der fremstiller køkkengrej. De er mest kendt for deres farverige emaljerede kogegrej i støbejern, som stegesøer, gryder, stegepande og lignende.

Le Creuset blev grundlagt i 1925, og i 1988 blev det købt af Paul van Zuydam.

Referencer

Eksterne henvisninger 

Fremstillingsvirksomheder fra Frankrig
Etableret i 1925
Isenkramproducenter
Maxstoke Castle

Maxstoke Castle er en privatejet middelalderborg med voldgrav, der ligger nord for Maxstoke i Warwickshire, England.

Den blev bygget af Sir William de Clinton, 1. jart af Huntingdon i 1345 med et rektangulært grundplan og oktagonale tårne i hvert hjørne, en portbygning mod øst og en beboelseslænge mod vest. Clinton døde i 1354, mens hans enke, Juliana Leybourne, brugte tid på Maxstoke selv efter hendes næste ægteskab.

Bygningen er klassificeret som både Scheduled Ancient Monument og listed building af første grad.

Se også  
 Liste over borge og slotte i England

Referencer

Eksterne henvisninger 

Slotte i Warwickshire
Astley Castle

Astley Castle  er resterne af en befæstet herregård fra 1500-tallet i North Warwickshire. Den har været forfalden og forsømt siden en brand ødelagde bygningen i 1978, mens den var i brug som hotel. Den er på listen over Buildings at Risk.
Bygningen blev genåbnet i 2012 efter store renoveringer. I 2013 modtog Astley Castle Royal Institute of British Architects' Stirling Prize.

Den har været en listed building af anden grad siden 1952 og et Scheduled Ancient Monument siden 1994.

Se også 
 Liste over borge og slotte i England

Referencer

Eksterne henvisninger 

Slotte i Warwickshire
Rio Open 2022

Rio Open 2022 var en tennisturnering, der blev spillet udendørs på røde grusbaner i Jockey Club Brasileiro i Rio de Janeiro, Brasilien i perioden 14. - 20. februar 2022. Det var den ottende udgave af Rio Open siden den første turnering i 2014, og turneringen blev afviklet under navnet Rio Open presented by Claro på grund af et sponsorat fra Claro. Turneringen var en del af ATP Tour 2022 i kategorien ATP Tour 500.

Herresingletitlen blev vundet af Carlos Alcaraz, som i finalen besejrede Diego Schwartzman med 6-4, 6-2, og som dermed vandt sin tredje titel på ATP Tour. 18-årige Alcaraz vandt sin første titel i en ATP Tour 500-turnering, og han blev den yngste vinder af en turnering i kategorien ATP Tour 500, siden den blev oprettet i 2009. Cristian Garín var forsvarende mester fra den foregående turnering i 2020 men tabte i første runde til Federico Coria.

I herredoubleturneringen sejrede Simone Bolelli og Fabio Fognini med en finalesejr på 7-5, 6-7(2), [10-6] over Jamie Murray og Bruno Soares. Bolelli vandt dermed sin niende doubletitel på ATP Tour i sin karriere, mens sejren for Fognini var den sjette ATP-titel i double. Det var femte gang, at de to italienere vandt en turnering som makkere, men det var deres første turneringssejr siden trimfen ved Australian Open 2015.

Præmier 

Den samlede præmiesum for turneringen androg $ 1.660.290, hvilket var en stigning på ??? % i forhold til den foregående turnering i 2020. Præmiesummen var fordelt som angivet nedenfor.

Herresingle

Hovedturnering 

I hovedturneringen deltog 28 spillere, der var fordelt på:
 21 spillere, der havde kvalificeret sig i kraft af deres placering på ATP's verdensrangliste pr. 3. januar 2022 (seks uger før turneringens start).
 tre spillere, der havde modtaget et wildcard (markeret med WC).
 fire spillere, der kvalificeret sig til hovedturneringen fra kvalifikationsturneringen (markeret med Q).

Efter starten på kvalifikationen meldte en af de direkte kvalificerede spillere afbud, hvilket gav plads til en lucky losere fra kvalifikationen (markeret med LL).

Resultater

Kvalifikation 

Kvalifikationen havde deltagelse af 16 spillere, der spillede om de sidste fire ledige pladser i hovedturneringen. Tre af de 16 spillere deltog på grundlag af et wildcard.

Følgende spillere kvalificerede sig til hovedturneringen:

Følgende spillere gik videre til hovedturneringen som lucky losere:

Resultater

Herredouble

Hovedturnering 

Hovedturneringen havde deltagelse af 16 par, der fordelte sig på:
 13 par, der havde kvalificeret sig i kraft af deres placering på ATP's verdensrangliste.
 to par, der havde modtaget et wildcard (markeret med WC).
 et par, der havde kvalificeret sig til hovedturneringen fra kvalifikationsturneringen (markeret med Q).

Resultater

Kvalifikation 

Kvalifikationen i herredouble havde deltagelse af fire par, der spillede om den sidste ledige plads i hovedturneringen.

Eksterne henvisninger 
 Rio Open  
 ATP - Rio de Janeiro 2022 - Results

Noter 

2022
ATP Tour 2022
Joško Gvardiol

Joško Gvardiol (født 23. februar 2002) er en kroatisk professionel fodboldspiller, som spiller for Premier League-klubben Manchester City og Kroatiens landshold.

Klubkarriere

Dinamo Zagreb 
Gvardiol begyndte karrieren hos Dinamo Zagreb, hvor han fik sin professionelle debut i 2019.

Det blev i september 2020 annonceret at Gvardiol skiftede til RB Leipzig, og som del af aftalen ville Gvardiol blive hos Zagreb på lån frem til slutningen af 2020-21 sæsonen.

RB Leipzig 
Gvardiol debuterede for Leipzig den 20. august 2021. Han var del af Leipzig trup som vandt DFB-Pokal to sæsoner i streg.

Manchester City 
Gvardiol skiftede i august 2023 til Manchester City.

Landsholdskarriere

Ungdomslandshold 
Gvardiol har repræsenteret Kroatien på flere ungdomsniveauer.

Seniorlandshold 
Gvardiol debuterede for seniorlandsholdet den 6. juni 2021. Han var del af Kroatiens trup til EM 2020 og VM 2022.

Titler 
Dinamo Zagreb

 Prva HNL: 2 (2019-20, 2020-21)
 Hrvatski nogometni kup: 1 (2020-21)
 Hrvatski nogometni superkup: 1 (2019)
RB Leipzig
 DFB-Pokal: 2 (2021-22, 2022-23)

Individuelle

 Bedste U/21-spiller i Prva HNL: 1 (2021)

Referencer

Eksterne henvisninger 

Personer fra Zagreb
Fodboldspillere fra Kroatien
Fodboldlandsholdsspillere fra Kroatien
Fodboldspillere fra Dinamo Zagreb
Fodboldspillere fra RB Leipzig
Fodboldspillere fra Manchester City F.C.
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Le Chat Noir

Le Chat Noir var en fransk kabaret grundlagt i 1881 i Paris. Navnet betyder på fransk den sorte kat, og spillestedet er sammen med Moulin Rouge blandt de mest kendte historiske franske kabaretter. Kabaretten begyndte stil- og underholdningsarten, der blev synonym med kabaret, selvom ordet "cabaret" på fransk tilsvare en form for kro. Le Chat Noir blev iværksat af maleren Rodolphe Salis i en protest imod den ellers letbenede underholdning han mente fandt sted, og havde til huse på Boulevard Rochechouart nær Montmartre, hvorefter den flyttede til nye lokaler og ophørte i 1897. efter Salis død

Nyskabelsen bestod i opførelser af digtere, sangere, humorister samt tegnere, der med et særligt samfunds og politisk satirisk indhold i et miljø, hvor den intime stemning på det mindre spillested, yderligere adskilte konceptet fra andre kendte underholdningstyper som teatre. Desuden understregede Le Chat Noir sin frisindede tilgang ved udgivelsen af eget satirisk ugeblad ved det ligne navn Chat Noir.

Indflydelse på kulturlivet 

Le Chat Noir fik en enorm indflydelse ved at skabe, hvad der nærmest blev til sin egen genrer af underholdning kendt som kabaret. Foruden grundlæggelsen af denne genrer på sigt, var indflydelse fra starten så stor, at der i årene efter blev åbnet kabaretter i andre Europæiske lande af samme navn, dels for at hylde generen og dels fordi selve Chat Noir var blevet velkendt i kulturkredse omkring Europa. Blandt andet åbende Schwarzer Katz I Berlin i 1907, selvom Tyskland et årti senere videre udviklede genrer til den kendte særlige tyske Kabarett, og i Oslo åbnede Chat Noir dørene i 1912. Norske Chat Noir lokaler bliver stadig brugt til revy forestillinger, i dag som anneksscene under Nationalteatret.

Kabaretten er stadig i dag kendt som oprindelsen til en hel genrer og for dens store indflydelse i samtiden. I Paris er der i dag en cafe af samme navn, på samme sted, hvor Le Chat Noir ophørte i 1897. Der er mindesplanke i Paris ved de originale lokaler og referencer til stedet findes i mange film og andre kunstværker m.m.

Referencer

Eksterne henvisninger 

Scenekunst
Natklubber
Montmartre
Etableret i 1881
Ophørt i 1897
Mons Røisland

Mons Røisland (født 28. januar 1997) er en norsk snowboarder. Han er seksdobbelt X Games-medaljevinder, og vandt en sølvmedalje i Big Air ved Vinter-OL 2022.

Referencer

Eksterne henvisninger 
 Mons Røislands profil på Instagram

Deltagere i Vinter X-Games
Deltagere i X-Games
Snowboardere fra Norge
Deltagere for Norge ved vinter-OL 2018
Deltagere for Norge ved vinter-OL 2022
Snowboardere ved vinter-OL 2018
Snowboardere ved vinter-OL 2022
Personer fra Bærum
Medaljevindere ved vinter-OL 2022
Olympiske sølvmedaljevindere fra Norge
Nadia Delago

Nadia Delago (født 12. november 1997) er en italiensk alpin skiløber.

Hun er søster til Nicol Delago.

Olympiske resultater

Eksterne henvisninger

Eksterne henvisninger 

Alpine skiløbere fra Italien
Alpine skiløbere ved vinter-OL 2022
Medaljevindere ved vinter-OL 2022
Olympiske bronzemedaljevindere fra Italien
Birk Ruud

Birk Ruud (født 2. april 2000) er en norsk freestyleskier. Han er femdobbelt X Games-medaljevinder, og vandt en guldmedalje i Big Air ved Vinter-OL 2022.

Referencer

Eksterne henvisninger 
 Birk Ruuds profil på Instagram

Freestyleskiløbere fra Norge
Deltagere i Vinter X-Games
Deltagere i X-Games
Deltagere for Norge ved vinter-OL 2022
Freestyleskiløbere ved vinter-OL 2022
Personer fra Bærum
Medaljevindere ved vinter-OL 2022
Olympiske mestre fra Norge
Vuelta a Andalucía 2022

Vuelta a Andalucía 2022 (omtalt Ruta del Sol) var den 68. udgave af det spanske etapeløb Vuelta a Andalucía. Cykelløbets fem etaper blev kørt fra 16. februar med start i Ubrique til 20. februar 2022 hvor det sluttede i Chiclana de Segura. Løbet var en del af UCI ProSeries 2022. Den samlede vinder af løbet blev hollandske Wout Poels fra .

Etaperne

1. etape

2. etape

3. etape

4. etape

5. etape

Resultater

Samlede stilling

Pointkonkurrencen

Bjergkonkurrencen

Holdkonkurrencen

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger 
 
 

2022
UCI ProSeries 2022
Matt Hamilton (curler)

Matt Hamilton (født 19. februar 1989) er en amerikansk curlingspiller.

Han repræsenterede USA under vinter-OL 2018 i Pyeongchang, hvor han tog guld.

Referencer

Eksterne henvisninger 

Curlingspillere fra USA
Deltagere for USA ved vinter-OL 2018
Deltagere for USA ved vinter-OL 2022
Curlingspillere ved vinter-OL 2018
Curlingspillere ved vinter-OL 2022
Medaljevindere ved vinter-OL 2018
Olympiske medaljevindere i curling
Olympiske mestre fra USA
Ludomir Rogowski

Ludomir Michał Rogowski (født 3. oktober 1881 i Lublin, Polen, død den 13. marts 1954 i Dubrovnik i Jugoslavien) var en polsk komponist, dirigent og lærer.

Rogowski studerede komposition og direktion på musikkonservatoriet i Warszawa hos bl.a. Zygmunt Noskowski. Han studerede herefter videre i Leipzig hos Arthur Nikisch. Rogowski skrev syv symfonier, orkesterværker, kammermusik, operaer, sange, solostykker for mange instrumenter etc. Han slog sig ned i Dubrovnik, hvor han underviste i komposition på musikkkonservatoriet. Rogowskis symfonier hører til hans vigtigste værker.

Udvalgte værker 
 Symfoni nr. 1 (1926) - for orkester
 Symfoni nr. 2 (1936) - for orkester
 Symfoni nr. 3 (1941) - for orkester
 Symfoni nr. 4 "Indgang" (1943) - for orkester
 Symfoni nr. 5 (1947) - for orkester
 Symfoni nr. 6 (1949) - for orkester
 Symfoni nr. 7 (1951) - for orkester

Eksterne henvsininger 
 om Ludomir Rogowski
 på www.musicweb-international.com

Komponister fra Polen
Dirigenter fra Polen
Lærere
Bogusław Schaeffer

Bogusław Julien Schaeffer (også skrevet Schäffer (født den 6. juni 1929 Lwów i det daværende Polen, død den 1. juli 2019 i Salzburg i Østrig) var en polsk komponist, professor, musikpædagog, violinist og musikkritiker.

Schaeffer studerede først violin i byen Opele, for herefter at studere komposition på musikkonservatoriet i Kraków hos Artur Malawski med afgangseksamen i 1953. Han skrev tre symfonier, orkesterværker, kammermusik, koncertmusik, operaer, solostykker for klaver og orgel etc. Han var professor og underviste i komposition på musikkonservatoriet i Kraków fra 1963, og på musikhøjskolen i Salzburg (1985-2000). Schaeffer var også musikkritiker. Hans kompositioner spænder vidt fra traditionelt klassisk musik avantgardemusik. Schaeffer har modtaget flere priser for sin musik, såsom 2. præmie ved Fitelberg-konkurrencen for sit værk lille symfoni (1963).

Udvalgte værker 

 Symfoni for en død soldat (nr. 1) (1951) - for orkester
 Kammersymfoni (nr. 2) (1953) - for kammerorkester
 Lille Symfoni "Skulptur" (1960) - for orkester
 Collage (1964) - for orkester
 4 Violinkoncerter (1963, 1989, 1999, 2003) - for violin og orkester
 Klaverkoncert (1967) - for klaver og orkester

Eksterne henvisninger 
 om Bogusław Schaeffer på www.musicweb-international.com

Komponister fra Polen
Professorer
Musikpædagoger
Violinister fra Polen
Kritikere
Marek Sewen

Marek Sewen egentlig Henryk Łagoda (født 4. september 1930 i Poznań i Polen) er en polsk komponist, bratschist og dirigent.

Sewen studerede komposition, direktion og bratsch på musikkonservatoriet i Poznań. Han har skrevet seks symfonier, orkesterværker, koncertmusik, kammermusik, filmmusik, korværker, sange, musik for børn, solostykker for mange instrumenter etc. Sewen var violinist i Poznań Filharmoniske Orkester og Warszawas Nationale Filharmoniske Orkester. Han var også dirigent for både polske og internationale orkestre.

Udvalgte værker 

 Symfoni Sacra (nr. 1) (1995) - for tenor og orkester
 Oratoriets Symfoni "Vil ikke stoppe kantorens sang" (nr. 2) (2003) - for tenor, fortæller, kor og orkester
 Symfoni nr. 3 "Pilgrim" (2004) - for sopran, tenor, kor og orkester
 Olympisk Symfoni (nr. 4) (2014) - for orkester
 Kolberg Symfoni (nr. 5) (2016) - for orkester
 Symfoni Wielkopolska 1918 (nr. 6) (2018) - mandekor, drengekor og orkester

Eksterne henvisninger 
 om Marke Sewen på www.musicweb-international.com

Komponister fra Polen
Bratschister fra Polen
Dirigenter fra Polen